На основу члана 52. Закона о планирању и изградњи („Службени гласник РС“, бр. 72/2009, 81/2009, 64/2010 – Одлука УС, 24/2011, 121/2012, 42/2013 – Одлука УС, 50/2013 – Одлука УС, 54/2013 – Решење УС РС, 98/2013 – Одлука УС, 132/2014, 145/2014, 65/2017 – Одлука УС РС, 83/2018, 31/2019, 37/2019 – други закон, 9/2020, 81/2020 – Одлука УС, 52/2021 и 62/2023), члана 32. став 1.тачка 20.Закона о локалној самоуправи („Службени гласник РС“, бр. 129/2007, 83/2014 – други закон, 101/2016 – други закон, 47/2018 и 111/2021 – други закон), члана 12. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичких пројеката, праву и висини накнаде члановима комисије, као и условима и начину рада комисија („Службени гласник РС“, бр.32/2019) и члана 37. став 1. тачка 28.Статута Града Ниша („Службени лист Града Ниша“, бр. 88/2008, 143/2016 и 18/2019),

 Скупштина Града Ниша, на седници одржаној \_\_\_\_\_\_\_\_\_\_. године, доноси

**Р Е Ш Е Њ Е**

**О ОБРАЗОВАЊУ КОМИСИЈЕ ЗА ПЛАНОВЕ ГРАДА НИША**

**I**  Образује се Комисија за планове Града Ниша (у даљем тексту: Комисија) у следећем саставу:

**ЗА ПРЕДСЕДНИКА:**

1. Лидија Стефановић Николић, дипл.инж.арх.- Главни урбаниста града Ниша

**ЗА ЗАМЕНИКА ПРЕДСЕДНИКА:**

1. Марија Марковић, дипл.инж.грађ.- ЈП Завод за урбанизам Ниш

**ЗА СЕКРЕТАРА:**

1. Игор Игић, дипл.инж.грађ.- Градска управа за грађевинарство

**ЗА ЧЛАНОВЕ:**

1. Вера Цветковић, дипл.инж.грађ.- ЈКП „Наиссус“ Ниш
2. Мара Рашковић, дипл.инж.пејз.арх.,
3. др Марјан Петровић, дипл.инж.арх.- Академија техничко – васпитачких струковних студија – Одсек Ниш
4. Милош Веселиновић, маст.инж.арх.– Градска управа за комуналне делатности и инспекцијске послове
5. Мирјана Ивановић, дипл.инж.арх.- ЈП Завод за урбанизам Ниш
6. Љубомир Ранчић, дипл.инж.ел.- Електродистрибуција Србије, Сектор за планирање и инвестиције ДП Ниш

**II** Комисија се образује ради обављања стручних послова у поступку израде и спровођења планских докумената, стручне провере усклађености урбанистичког пројекта са планским документом и Законом о планирању и изградњи, као и давања стручног мишљења по захтеву надлежних органа.

**III**  Административно – техничке послове припремања и одржавања седница Комисије обавља Градска управа за грађевинарство.

**IV** Комисија може образовати радне тимове за поједина сложена питања из области: саобраћаја, пејзажног уређења и екологије, заштите градитељског наслеђа и урбане рекострукције, инфраструктуре, као и за техноекономска питања и архитектонско обликовање.

Комисија закључком о образовању радног тима одређује број чланова и састав радних тимова.

**V** Комисија ближе уређује свој рад пословником о раду комисије. Пословник о раду комисије предлаже председник комисије и доноси га Комисија већином гласова на конститутивној седници.

**VI** Мандат председника и чланова Комисије траје 4 (четири) године.

**VII** Председнику, заменику председника, секретару и члановима Комисије за рад у Комисији припада право на накнаду. Наведена накнада се исплаћује по дану одржавања седнице Комисије у складу са Одлуком о накнадама одборника, председника и чланова радних тела („Службени лист Града Ниша“, бр. 3/2008 – пречишћени текст, 92/2016, 106/2017, 123/2017 – испр. и 109/2020)

**VIII** Ово решење објавити у „Службеном листу Града Ниша“.

Број:\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_. године

**СКУПШТИНА ГРАДА НИША**

 **Председник**

 **Проф. др Игор Новаковић**